pythainlp/thai-wiki-dataset-v4 huggingface dataset:
ชาด (วัตถุ)

ชาด (Crimson) เป็นผงสีชนิดหนึ่งมีสีแดง บางครั้งเรียกชาดผง ชาดเขียนหวยหรือชาดตีตรา ได้มาจากการถลุงแร่ซินนาบาร์ ในเมืองไทย ชาดได้นำมาใช้ในการทำยาไทย หรือผสมน้ำมันสำหรับประทับตราสิ่งของ
สีชาดมีลักษณะสีแดงสด ซึ่งเป็นชื่อเรียกของวัตถุที่มีสีนี้ว่า สีชาด
ดูเพิ่ม.
มีธาตุอื่นที่ในตำรายาโบราณเรียกว่าชาดอีก ได้แก่
ปลาแป้นหัวโหนก

ปลาแป้นหัวโหนก  เป็นปลาน้ำจืดขนาดเล็กชนิดหนึ่ง มีชื่อวิทยาศาสตร์ว่า "Parambassis pulcinella" อยู่ในวงศ์ปลาแป้นแก้ว (Ambassidae)
มีรูปร่างบางใส มีเกล็ดเล็กละเอียด ลำตัวแบนข้าง หัวเล็ก นัยน์ตาโต โคนหางคอดกิ่ว ครีบหลังเป็นแผงยาวแบ่งเป็นสองส่วนติดต่อกัน ส่วนหน้าเป็นก้านครีบเดี่ยวแข็งปลายแหลม 7 ก้าน ส่วนหลังประกอบด้วยก้านครีบเดี่ยวที่เป็นหนามปลายแหลม 1 ก้าน และก้านครีบแขนง 15-17 ก้าน ครีบก้นมีลักษณะเป็นแผงยาว มีก้านครีบเดี่ยวที่เป็นหนามแข็งปลายแหลม 3 ก้าน และมีก้านครีบแขนง 15-17 ก้าน มีจุดเด่นที่สังเกตได้ชัดเจน คือ ส่วนหัวที่โหนกนูนขึ้นอย่างเห็นได้ชัด โดยมีทั้งตัวผู้และตัวเมีย แต่ตัวผู้จะมีหัวที่โหนกนูนนี้กว่า ขณะที่ตัวเมียจะมีรูปร่างที่ใหญ่กว่า ลำตัวมีสีเงินอมเขียวจาง ๆ สะท้อนแสง ครีบหลังและครีบก้นเป็นเขม่าสีดำ ครีบหางมีแถบสีดำจาง ๆ ทั้งขอบบนและขอบล่าง ขนาดโตเต็มที่ได้ประมาณ 7 เซนติเมตร
มีพฤติกรรมอยู่รวมกันเป็นฝูงขนาดเล็กราว 3-5 ตัว ในลำธารน้ำตื้น พบกระจายพันธุ์เฉพาะแม่น้ำแถบชายแดนไทย-พม่าเท่านั้น เช่น ลุ่มแม่น้ำสาละวิน, แม่น้ำอัตตรัน, แม่น้ำกษัตริย์, แม่น้ำสุริยะภายในเขตรักษาพันธุ์สัตว์ป่าทุ่งใหญ่-ห้วยขาแข้ง เป็นต้น
เป็นปลาที่ได้รับความนิยมเลี้ยงเป็นปลาสวยงาม โดยในสถานที่เลี้ยงจะนิยมกินอาหารสด เช่น ไรน้ำ, ไรทะเล, หนอนแดง, ไส้เดือนน้ำ และสามารถฝึกให้กินอาหารเม็ดได้
การคว่ำบาตรโอลิมปิกฤดูร้อน 1984

การคว่ำบาตรโอลิมปิกฤดูร้อน 1984 ที่จัดขึ้นในที่เมืองลอสแอนเจลิส รัฐแคลิฟอร์เนีย ประเทศสหรัฐอเมริกา เกิดขึ้นเพื่อเป็นการตอบโต้การคว่ำบาตรนำโดยสหรัฐอเมริกาต่อโอลิมปิกครั้งก่อนหน้าที่จัดในกรุงมอสโก ประเทศที่เข้าร่วมการคว่ำบาตรประกอบไปด้วยสหภาพโซเวียตและพันธมิตร อย่างไรก็ตาม โรมาเนีย หนึ่งในพันธมิตรของโซเวียดตัดสินใจเข้าร่วมการแข่งขัน
เพื่อเป็นการเยียวยาความบาดหมางระหว่างโซเวียตและสหรัฐอเมริกา The Friendship Games ได้ถูกจัดขึ้นในอีกสองปีต่อมา
สมาชิกสภาผู้แทนราษฎรจังหวัดนครนายก

จังหวัดนครนายก มีเขตเลือกตั้งสมาชิกสภาผู้แทนราษฎร 2 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 2 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์.
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดนครนายกมีสมาชิกสภาผู้แทนราษฎรคนแรก คือ พันเอก พระยาวิเศษสิงหนาท (สาหร่าย รัตกสิกร)
      พรรคเสรีมนังคศิลา
      พรรคสหภูมิ → พรรคชาติสังคม 
      พรรคสหประชาไทย 
      พรรคธรรมสังคม 
      พรรคกิจสังคม
      พรรคเสรีธรรม (พ.ศ. 2522)
      พรรครวมไทย (พ.ศ. 2529)
      พรรคประชาธิปัตย์
      พรรคชาติไทย 
      พรรคชาติพัฒนา (พ.ศ. 2535) 
      พรรคชาติไทย 
      พรรคประชาธิปัตย์
      พรรคประชาธิปัตย์
      พรรคชาติไทย 
      พรรคไทยรักไทย
      พรรคพลังประชาชน → พรรคเพื่อไทย
      พรรคประชาธิปัตย์
      พรรคภูมิใจไทย
      พรรคเพื่อไทย
วิธีสยาม

วิธีสยาม หรือวิธีเดอ ลา ลูแบร์  เป็นวิธีการง่าย ๆ ในการสร้างจัตุรัสกล (จัตุรัสตัวเลขซึ่งผลรวมของทุกแถว คอลัมน์ และทแยงมุมมีค่าเท่ากัน) ที่มีความกว้างและยาวเป็นจำนวนคี่ใด ๆ วิธีการดังกล่าวถูกนำสู่ฝรั่งเศสในปี ค.ศ. 1688 โดยนักคณิตศาสตร์และทูตชาวฝรั่งเศส ซีมง เดอ ลา ลูแบร์ เมื่อเขาเดินทางกลับประเทศหลังการเดินทางมาเป็นคณะทูตที่ราชอาณาจักรสยามเมื่อปี ค.ศ. 1687 วิธีสยามทำให้การสร้างจัตุรัสกลเป็นไปอย่างตรงไปตรงมา
วิธีการ.
ขั้นแรก จำเป็นต้องเลือกลำดับเลขคณิตขึ้นมาเสียก่อน (ตัวอย่างง่าย ๆ เช่น ลำดับเลขคณิต 1,2,3,4,5,6,7,8,9 สำหรับจัตุรัสขนาดสามคูณสาม) 
จากนั้น เริ่มต้นจากช่องกลางของแถวแรกด้วยหมายเลข 1 (หรือตัวเลขแรกของลำดับเลขคณิตใด ๆ ที่เลือกมา) หัวใจของวิธีการในการเติมตัวเลขในช่องทั้งหมดคือการเติมตัวเลขในแนวทแยงขึ้นขวา (↗) ไปทีละช่อง หากทแยงขึ้นไปแล้วจะตกจัตุรัส ให้พับไปยังแถวสุดท้ายหรือคอลัมน์แรกตามลำดับ
หากเติมทแยงแล้วไปเจอช่องที่เติมตัวเลขไว้แล้ว ให้เติมช่องที่อยู่ต่ำลงมาหนึ่งช่อง (↓) แทน จากนั้นจึงเติมตัวเลขต่อไปตามวิธีเดิม
จัตุรัสกลขนาด 3 คูณ 3.
<templatestyles src="Col-begin/styles.css"/>
<templatestyles src="Col-begin/styles.css"/>
จัตุรัสกลขนาด 5 คูณ 5.
<templatestyles src="Col-begin/styles.css"/>
<templatestyles src="Col-begin/styles.css"/>
สมาชิกสภาผู้แทนราษฎรจังหวัดนครปฐม

จังหวัดนครปฐม มีเขตเลือกตั้งสมาชิกสภาผู้แทนราษฎร 6 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 6 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์.
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดนครปฐมมีสมาชิกสภาผู้แทนราษฎรคนแรก คือ นายดาบ เทียม ศรีพิสิฐ
      พรรคอิสระ (พ.ศ. 2488) 
      พรรคแนวรัฐธรรมนูญ
      พรรคธรรมาธิปัตย์ (พ.ศ. 2498) 
      พรรคเสรีมนังคศิลา
      พรรคสหภูมิ → พรรคชาติสังคม 
      ไม่สังกัดพรรคการเมือง
      พรรคสหประชาไทย 
      พรรคสัมมาชีพ-ช่วยชาวนา 
      พรรคประชาธิปัตย์
      พรรคชาติไทย 
      พรรคฟื้นฟูชาติไทย
      พรรคธรรมสังคม 
      พรรคสยามประชาธิปไตย 
      พรรคชาติไทย 
      พรรคชาติประชาชน (พ.ศ. 2522) 
      พรรคประชากรไทย
      พรรคก้าวหน้า (พ.ศ. 2526) → พรรคเอกภาพ 
      พรรคราษฎร (พ.ศ. 2529)
      พรรคความหวังใหม่ 
      พรรคสามัคคีธรรม 
      พรรคชาติไทย 
      พรรคเอกภาพ
      พรรคประชาธิปัตย์
      พรรคไทยรักไทย
      พรรคชาติไทย
***หมายเหตุ นายพรศักดิ์ เปี่ยมคล้า ลาออกเมื่อวันที่ 5 กุมภาพันธ์ พ.ศ. 2547
      พรรคชาติไทย
      พรรคพลังประชาชน (พ.ศ. 2541) → พรรคเพื่อไทย
      พรรคประชาธิปัตย์
      พรรคชาติไทยพัฒนา
      พรรคเพื่อไทย
      พรรคประชาธิปัตย์
      พรรคอนาคตใหม่
      พรรคอนาคตใหม่ → พรรคก้าวไกล
      พรรคพลังประชารัฐ 
      พรรคชาติไทยพัฒนา
      พรรครวมไทยสร้างชาติ
      พรรคก้าวไกล → พรรคประชาชน
แพร เอมเมอรี่

แพร ธรรมเสถียร เอมเมอรี่ (เกิด 16 มิถุนายน พ.ศ. 2529) ชื่อเล่น แพร เป็นนักแสดงและนักร้องลูกครึ่งไทย-อังกฤษ อดีตนักแสดงสังกัดสถานีโทรทัศน์สีกองทัพบกช่อง 7 เธอเคยเป็นหนึ่งในสมาชิกเกิร์ลกรุป บับเบิ้ล เกิร์ลส์ สังกัดเมกเกอร์เฮด ในเครือ จีเอ็มเอ็ม แกรมมี่ เคยมีผลงานโฆษณาต่าง ๆ มาตั้งแต่ตอนอายุ 9 ปี
ประวัติ.
จบการศึกษาชั้นประถมศึกษาจาก โรงเรียนชลประทานวิทยา ชั้นมัธยมศึกษาตอนต้น โรงเรียนดาราสมุทรศรีราชา และ โรงเรียนพระหฤทัยดอนเมือง และชั้นมัธยมศึกษาตอนปลาย โรงเรียนสายปัญญารังสิต ปัจจุบันสำเร็จการศึกษาจาก คณะนิเทศศาสตร์ มหาวิทยาลัยรังสิต
ยงยุทธ สุวภาพ

ยงยุทธ สุวภาพ (เกิด 12 กันยายน พ.ศ. 2489) อดีตนายกเทศมนตรีตำบลเมืองงายอดีตสมาชิกสภาผู้แทนราษฎรจังหวัดเชียงใหม่ สังกัดพรรคประชาธิปัตย์ อดีตกรรมการสภามหาวิทยาลัยแม่โจ้ และอดีตนายกสมาคมศิษย์เก่ามหาวิทยาลัยแม่โจ้
การศึกษา.
ยงยุทธ สุวภาพ จบการศึกษาประกาศนียบัตรอาชีวศึกษาชั้นสูง แผนกเกษตรกรรม จากวิทยาลัยเกษตรกรรมแม่โจ้ และระดับปริญญาตรี สาขาส่งเสริมการเกษตรและสหกรณ์ จากมหาวิทยาลัยสุโขทัยธรรมาธิราช นอกจากนั้นยังผ่านการอบรมประกาศนียบัตรชั้นสูง หลักสูตรการเมืองการปกครอง สำหรับผู้บริหารระดับสูง จากสถาบันพระปกเกล้าอีกด้วย
การทำงาน.
ยงยุทธ สุวภาพ เริ่มทำงานเป็นพนักงานประจำธนาคารเพื่อการเกษตรและสหกรณ์การเกษตร (ธกส.) จนกระทั่งได้รับตำแหน่งสูงสุดคือ พนักงานบริหารสินเชื่อ 8 สำนักงาน ธกส.จังหวัดเชียงใหม่ ต่อมาจึงได้ลาออกมาทำงานการเมือง โดยสมัครรับเลือกตั้งสมาชิกสภาผู้แทนราษฎร จังหวัดเชียงใหม่ ซึ่งในการเลือกตั้ง พ.ศ. 2544 ยงยุทธเป็น ส.ส.เพียงคนเดียวของพรรคประชาธิปัตย์ที่สามารถเอาชนะฐานเสียงของพรรคไทยรักไทยได้ โดยเอาชนะนายทวีศักดิ์ สุภาศรี จากพรรคไทยรักไทย นายเจริญ เชาวน์ประยูร อดีต ส.ส. จากพรรคราษฎร นายณรงค์ นิยมไทย อดีต ส.ส. จากพรรคความหวังใหม่ แต่ในการเลือกตั้ง พ.ศ. 2548 ต้องพ่ายแพ้ให้กับจุลพันธ์ อมรวิวัฒน์ จากพรรคไทยรักไทย บุตรชายของสมพงษ์ อมรวิวัฒน์ 
นอกจากนั้นแล้วยังเคยดำรงตำแหน่งทางการเมือง ได้แก่ ที่ปรึกษารัฐมนตรีช่วยว่าการกระทรวงพาณิชย์ (อำนวย ยศสุข) ที่ปรึกษารัฐมนตรีว่าการกระทรวงยุติธรรม (สุทัศน์ เงินหมื่น) และเป็นผู้เชี่ยวชาญประจำสมาชิกสภาผู้แทนราษฎร (อภิสิทธิ์ เวชชาชีวะ) ในปี พ.ศ. 2550-2554
ในการเลือกตั้ง พ.ศ. 2554 ลงสมัครรับเลือกตั้งในพื้นที่เดิมแต่ไม่ได้รับเลือกตั้ง โดยแพ้ให้กับคู่แข่งเดิม และส่งผลให้ไม่มี ส.ส.ของพรรคประชาธิปัตย์ในพื้นที่จังหวัดเชียงใหม่ แม้กระทั่งในการเลือกตั้ง พ.ศ. 2548 พ.ศ. 2550 และ พ.ศ. 2554 ในปี พ.ศ. 2555 นายยงยุทธ จึงหันไปลงสมัครรับเลือกตั้งเป็นนายกเทศมนตรีตำบลเมืองงาย และได้รับเลือกตั้งในครั้งนั้นด้วย
บัลตส์

บัลตส์ (, ; ,) เป็นเมืองในประเทศมอลโดวา เป็นเมืองใหญ่เป็นอันดับ 2 ในแง่ของพื้นที่และความสำคัญทางเศรษฐกิจ ถัดจากกรุงคีชีเนา ในบางครั้งเรียกว่า "เมืองหลวงภาคเหนือ" ถือเป็นเมืองอุตสาหกรรมที่สำคัญ เป็นเมืองวัฒนธรรม และเป็นศูนย์กลางการค้าและการคมนาคมทางภาคเหนือของประเทศ ตั้งอยู่ห่างจากเมืองหลวงคีชีเนา 127 กิโลเมตร เดิมทีเป็นของประเทศโรมาเนีย
สมาชิกสภาผู้แทนราษฎรจังหวัดนครพนม

จังหวัดนครพนม มีเขตเลือกตั้งสมาชิกสภาผู้แทนราษฎร 4 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 4 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์.
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดนครพนมมีสมาชิกสภาผู้แทนราษฎรคนแรก คือ นาวาโท พระศรการวิจิตร ร.น. (ช้อย ชลทรัพย์) 
      พรรคสหชีพ
      พรรคเสรีมนังคศิลา
      พรรคประชาธิปัตย์
      พรรคสหภูมิ → พรรคชาติสังคม
      พรรคประชาธิปัตย์
      พรรคสหประชาไทย 
      พรรคประชาชน (พ.ศ. 2511) 
      ไม่สังกัดพรรคการเมือง
      พรรคสังคมนิยมแห่งประเทศไทย
      พรรคธรรมสังคม
      พรรคกิจสังคม
      พรรคสังคมชาตินิยม
      พรรคชาติไทย
      พรรคสยามประชาธิปไตย
      พรรคเกษตรสังคม
      พรรคชาติประชาชน (พ.ศ. 2522)
      ไม่สังกัดพรรคการเมือง
      พรรคชาติไทย
      พรรคกิจสังคม
      พรรคราษฎร (พ.ศ. 2529)
      พรรคประชาธิปัตย์
      พรรคความหวังใหม่ 
      พรรคชาติพัฒนา (พ.ศ. 2535)
      พรรคความหวังใหม่
      พรรคความหวังใหม่ 
      พรรคความหวังใหม่ → พรรคไทยรักไทย
      พรรคราษฎร (พ.ศ. 2544) → พรรคมหาชน
      พรรคไทยรักไทย
      พรรคพลังประชาชน
      พรรคพลังประชาชน → พรรคภูมิใจไทย
      พรรคพลังประชาชน → พรรคเพื่อไทย
      พรรคเพื่อแผ่นดิน
      พรรคเพื่อไทย
      พรรคเพื่อไทย
      พรรคภูมิใจไทย
คาวางูจิ

คาวางูจิ  เป็นนครที่ตั้งอยู่ในจังหวัดไซตามะ ประเทศญี่ปุ่น จากการสำรวจประชากรเมื่อวันที่ 1 มกราคม ค.ศ. 2021 คาวางูจิมีประชากรประมาณ 607,373 คน 293,582 ครัวเรือน ความหนาแน่นของประชากร 9,800 คนต่อตารางกิโลเมตร มีขนาดพื้นที่ทั้งหมด เป็นนครที่มีประชากรมากที่สุดเป็นอันดับ 8 ในเขตมหานครโตเกียวและปริมณฑล (นำหน้านครฮาจิโอจิ) และเป็นอันดับ 2 ในจังหวัดไซตามะ
ภูมิศาสตร์.
คาวางูจิตั้งอยู่ใกล้กับศูนย์กลางของที่ราบคันโต ทางตอนใต้ของจังหวัดไซตามะ และมีอาณาเขตทางทิศใต้ติดกับเขตคิตะและเขตอาดาจิของโตเกียว พื้นที่ของเมืองส่วนใหญ่เป็นที่ราบและส่วนใหญ่เป็นที่อยู่อาศัย ยกเว้นที่ราบสูงโอมิยะ ซึ่งกินพื้นที่ส่วนหนึ่งทางตอนเหนือและตะวันออก คาวางูจิมีแม่น้ำอารากาวะไหลไปทางทิศตะวันตกเฉียงใต้เป็นแนวเขตที่กั้นระหว่างคาวางูจิกับเขตคิตะ
ภูมิอากาศ.
คาวางูจิมีภูมิอากาศแบบอบอุ่นชื้น (เคิพเพิน "Cfa") มีลักษณะเป็นฤดูร้อนที่อบอุ่นและฤดูหนาวที่เย็นสบาย โดยมีหิมะตกน้อยไปจนถึงไม่มีหิมะตก อุณหภูมิเฉลี่ยทั้งปีในคาวางูจิอยู่ที่ 14.8 °C ปริมาณน้ำฝนรายปีเฉลี่ยอยู่ที่ 1,482 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิจะสูงที่สุดโดยเฉลี่ยในเดือนสิงหาคมที่ประมาณ 26.6 °C และต่ำสุดในเดือนมกราคมที่ประมาณ 3.2 °C
ประวัติศาสตร์.
ในสมัยบากูมัตสึและสมัยเมจิ ญี่ปุ่นมีความต้องการผลิตภัณฑ์โลหะเพิ่มขึ้น จากการที่คาวางูจิอยู่ใกล้กับโตเกียวและมีการคมนาคมทางน้ำที่สะดวกโดยใช้แม่น้ำอารากาวะ คาวางูจิจึงกลายเป็นศูนย์กลางอุตสาหกรรมหล่อโลหะ และยังคงมีชื่อเสียงมาจนถึงปัจจุบัน
เทศบาลเมืองคาวางูจิก่อตั้งขึ้นเมื่อวันที่ 1 เมษายน ค.ศ. 1889 ซึ่งอยู่ภายในเขตอำเภอคิตะอาดาจิ จังหวัดไซตามะ คาวางูจิได้รับการยกฐานะเป็นเทศบาลนครเมื่อวันที่ 1 เมษายน ค.ศ. 1933 โดยควบรวมกับหมู่บ้านข้างเคียง ได้แก่ อาโอกิ มินามิฮิรายานางิ และโยโกโซเนะ และได้ผนวกเอาเทศบาลเมืองฮาโตงายะ รวมทั้งหมู่บ้านชิบะ คามิเนะ และชิงโงเข้ามาเป็นส่วนหนึ่งเมื่อ ค.ศ. 1940 อย่างไรก็ตาม เมืองฮาโตงายะก็ได้แยกออกจากคาวางูจิใน ค.ศ. 1948 ตามผลการลงประชามติ
ปัจจุบันจำนวนประชากรของคาวางูจิยังคงเพิ่มขึ้นอย่างต่อเนื่อง มีการสร้างอาคารอพาร์ตเมนต์สูงขึ้นหลายแห่งรอบ ๆ สถานีรถไฟ โรงหล่อโลหะหลายแห่งได้ย้ายที่ตั้งไปที่นิคมอุตสาหกรรมชานเมือง และบริเวณที่ตั้งเดิมกลายเป็นพื้นที่อยู่อาศัย
วันที่ 1 เมษายน ค.ศ. 2001 คาวางูจิได้รับการกำหนดให้เป็นนครพิเศษ ทำให้มีอำนาจในการปกครองตนเองในท้องถิ่นเพิ่มขึ้น และเมืองฮาโตงายะก็ได้ผนวกเข้ากับคาวางูจิอีกครั้งในวันที่ 11 ตุลาคม ค.ศ. 2011 คาวางูจิได้รับการกำหนดเป็นนครศูนย์กลางเมื่อวันที่ 1 เมษายน ค.ศ. 2018
เชลต์นัม

เชลต์นัม  หรือเป็นที่รู้จักในชื่อ เชลต์นัมสปา  เป็นเมืองสปาในกลอสเตอร์เชียร์เคาน์ตี ทางตะวันตก-ใต้ของอังกฤษ บนฝั่งแม่น้ำเชลต์ มีอุตสาหกรรมการท่องเที่ยวและพุน้ำแร่ เมืองเป็นสถานที่จัดงานเทศกาลทางวัฒนธรรมหลายเทศกาล เมืองมีศูนย์การค้าท้องถิ่น หลายแห่ง รวมถึงคาเวนดิชเฮาส์ ห้างสรรพสินค้าที่เก่าแก่ที่สุดของเมืองที่สร้างใน ค.ศ. 1823 และยังมีสถานบันเทิงกลางคืนหลายแห่ง ที่หลากหลาย ทั้งผับ บาร์ไวน์ คลับ และร้านอาหาร
แม่น้ำนีสเตอร์

แม่น้ำนีสเตอร์  เป็นแม่น้ำในยุโรปตะวันออก มีต้นน้ำเกิดจากลาดเข้าด้านเหนือของเทือกเขาคาร์เพเทียน ทางตะวันตกเฉียงใต้ของประเทศยูเครน ไหลไปทางตะวันออกเฉียงใต้ คดเคี้ยวไปมา ผ่านทางตะวันออกของประเทศมอลโดวา ไหลลงสู่ทะเลดำที่เมืองออแดซา รวมความยาว 1,362 เมตร
แม่น้ำเป็นเส้นทางเดินเรือที่คับคั่ง แควสำคัญ คือ แม่น้ำเซเรตและแม่น้ำสตรี เมืองสำคัญที่ตั้งอยู่บนแม่น้ำสายนี้ อาทิ เมืองโคติน โมกีลอฟ-โปดอลสกี ติกีน และเมืองเบลโกรอด-ดเนสตรอฟสกี
โซกะ

โซกะ  เป็นนครในจังหวัดไซตามะ ประเทศญี่ปุ่น ข้อมูลเมื่อ ค.ศ. 2021 (2021)[ [update]] โซกะมีประชากรประมาณ 249,645 คน 118,129 ครัวเรือน มีความหนาแน่นของประชากร 9,100 คนต่อตารางกิโลเมตร มีขนาดพื้นที่ทั้งหมด
แม่น้ำวีแยปช์

แม่น้ำวีแยปช์ ([ˈvjɛpʂ] , #เปลี่ยนทาง) เป็นแม่น้ำอยู่ทางตอนกลาง-ตะวันออกของประเทศโปแลนด์ ต้นน้ำอยู่ในจังหวัดซามอชช์ทางตอนใต้ ไหลไปทางตะวันตกเฉียงเหนือและตะวันตก ไหลลงแม่น้ำวิสวา เป็นแม่น้ำยาวเป็นอันดับ 9 ของประเทศ มีความยาว 303 กิโลเมตร และที่ราบลุ่มแม่น้ำ 10,497 ตารางกิโลเมตร ทั้งหมดอยู่ในประเทศโปแลนด์
ยามูซูโกร

ยามูซูโกร  เป็นเมืองหลวงอย่างเป็นทางการของประเทศโกตดิวัวร์ อยู่ทางตอนกลางค่อนไปทางใต้ของประเทศ ได้รับสถาปนาเป็นเมืองหลวงของประเทศเมื่อ ค.ศ. 1982 จากข้อมูลปี ค.ศ. 2005 มีประชากร 200,659 คน ตั้งอยู่ห่างจากเมืองอาบีจาน 240 กิโลเมตร ทางทิศเหนือ-ตะวันตก เป็นที่ตั้งโบสถ์คริสเตียนที่ใหญ่ที่สุดในโลก
โชติกา วงศ์วิลาศ

โชติกา วงศ์วิลาศ (เกิด 15 กรกฎาคม พ.ศ. 2527) ชื่อเล่น เนย เป็นนักแสดงหญิงชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ
ประวัติ.
โชติกา วงศ์วิลาศ เกิด 15 กรกฎาคม พ.ศ. 2527 ชื่อเล่น เนย ชื่อเดิมก่อนเข้าวงการ คือ โบว์ แวววรีย์ วงษ์ครุธ มีผลงานละครเรื่องแรก คือ เพื่อนซี้ล่องหน ด้านการศึกษา สำเร็จการศึกษาระดับมัธยมศึกษาที่ โรงเรียนสตรีพัทลุง ระดับปริญญาตรี คณะวิทยาการจัดการ สาขาคอมพิวเตอร์ธุรกิจ มหาวิทยาลัยสงขลานครินทร์ และระดับปริญญาโท คณะวิทยาศาสตร์การกีฬา สาขาการจัดการนันทนาการและการท่องเที่ยว จุฬาลงกรณ์มหาวิทยาลัย
ด้านชีวิตส่วนตัว เนย โชติกา คบหาดูใจกับ ไฮโซอาร์ม จันทร์สิริ มณีฉาย แฟนหนุ่มนักธุรกิจสำนักพิมพ์ภูมิบัณฑิต ปัจจุบันแต่งงานกันแล้ว พิธีหมั้นวันที่ 3 กันยายน พ.ศ. 2559 ที่ โรงแรมพลาซ่าแอทธินี และ งานฉลองมงคลสมรส วันที่ 10 กันยายน พ.ศ. 2559 จัดที่โรงแรมแกรนด์ไฮแอท เอราวัณ ปัจจุบันมีบุตร-ธิดาด้วยกัน 2 คน บุตรคนแรก ชื่อ อคิณ มณีฉาย เป็นเพศชาย บุตรคนที่ 2 ชื่อ ลลิณ มณีฉาย เป็นเพศหญิง
วิทยาธารน้ำแข็ง

วิทยาธารน้ำแข็ง  เป็นศาสตร์เกี่ยวกับธารน้ำแข็ง น้ำแข็ง และปรากฏการณ์ธรรมชาติที่เกี่ยวกับน้ำแข็ง
วิทยาธารน้ำแข็ง เป็นสหวิทยาการของวิทยาศาสตร์โลกที่รวมเอา ธรณีฟิสิกส์ ธรณีวิทยา ภูมิศาสตร์กายภาพ ธรณีสัณฐานวิทยา ภูมิอากาศวิทยา อุตุนิยมวิทยา อุทกวิทยา ชีววิทยา และ นิเวศวิทยา ผลกระทบของธารน้ำแข็งต่อชีวิตผู้คน รวมไปถึงสาขาวิชาของ ภูมิศาสตร์มนุษย์ และมานุษยวิทยา นอกนี้ยังมีวิชาเพิ่มขึ้นมาใหม่อย่างวิชา astroglaciology หลังมีการค้นพบน้ำแข็งนอกโลกเช่น น้ำแข็งบนดวงจันทร์ ดาวอังคาร ยูโรปาและดาวพลูโต
ภาพรวม.
เนื้อหาของวิทยาธารน้ำแข็งจะครอบคลุมประวัติของธารน้ำแข็งและการจำลองการเกิดของธารน้ำในอดีต
ธารน้ำแข็งเป็นผืนน้ำแข็งที่บริเวณกว้างที่ก่อตัวมาจากหิมะที่ตกลงมาและสะสมกันเป็นระยะเวลาหลายๆปี การเคลื่อนที่ของธารน้ำแข็งจะช้ามากๆซึ่งอาจจะเป็นการเคลื่อนตัวลงจากภูเขาสูง เช่นในธารน้ำแข็งหุบเขา หรืออาจจะเป็นการเคลื่อนตัวออกจากจุดศูนย์กลางของการสะสมเช่นในธารน้ำแข็งภาคพื้นทวีป
วิทยาธารน้ำแข็งมักศึกษาประวัติและวิวัฒนาการของธารน้ำแข็งในอดีต นักวิทยาธารน้ำแข็งเป็นชื่อของผู้ที่ทำการศึกษาศาสตร์นี้ นักวิทยาธารน้ำแข็งจะศึกษาการสะสมตัวและการกร่อนภูมิประเทศของธารน้ำแข็ง ศาสตร์นี้เป้นหัวข้อสำคัญของการวิจัยบริเวณขั่วโลก
ชนิด.
ธารน้ำแข็งสามารถแบ่งได้โดยรูปทรงเรขาคณิตและความสัมพันธ์กับภูมิประเทศโดยรอบ นักธารน้ำแข็งแบ่งธารน้ำแข็งออกเป็นสองชนิด: "ธารน้ำแข็งแอล์ไพน์" มีลักษณะเป็นคล้ายแม่น้ำของน้ำแข็งที่เกิดจากการสะสมจะอยู่ในหุบเขา; และ "ธารน้ำแข็งภาคพื้นทวีป" ที่การสะสมไม่ได้จำกัดเฉพาะในหุบเขาซึ่งครั้งหนึ่งเคยครอบคลุมพื้นที่ส่วนใหญ่ของทวีปในซีกโลกเหนือ
ปากทา

เมืองปากทา  เป็น"เมือง" (อำเภอ) หนึ่งในแขวงบ่อแก้ว ประกอบด้วย 36 หมู่บ้าน หมู่บ้านพัฒนา 6 หมู่บ้าน และบ้านใหญ่ 2 แห่ง ประกอบด้วย 3,715 ครอบครัว มีประชากรทั้งหมด 18,544 คน เป็นหญิง 9,165 คน ประชากรในช่วงอายุ 15-40 ปีมี 7,579 คน เป็นหญิง 3,581 คน
คาร์ดิฟฟ์

คาร์ดิฟฟ์  เป็นเมืองหลวง เมืองที่ใหญ่ที่สุดและมีประชากรมากที่สุดของประเทศเวลส์ โดยเป็นเมืองที่มีฐานะเป็นนครในสหราชอาณาจักรและใหญ่ที่สุดเป็นอันดับที่ 11 ในสหราชอาณาจักร เป็นเมืองศูนย์กลางการค้า ที่ตั้งของสถาบันทางวัฒนธรรมแห่งชาติและสื่อสารมวลชนในภาษาเวลส์ และที่ตั้งของสมัชชาแห่งชาติเวลส์ จากข้อมูลสำมะโนประชากรในปี พ.ศ. 2554 มีประชากรในเขตรัฐบาลท้องถิ่นระดับเดียวราว 346,090 คน ขณะที่พื้นที่เขตเมืองมีประชากร 479,000 คน และในเขตปริมณฑลมากกว่า 1.4 ล้านคน คิดเป็นครึ่งหนึ่งของประชากรทั้งหมดของแคว้น คาร์ดิฟฟ์เป็นเมืองที่มีความโดดเด่นด้านการท่องเที่ยว จากข้อมูลในปี พ.ศ. 2560 มีนักท่องเที่ยวมาเยือนคาร์ดิฟฟ์กว่า 21.3 ล้านคน คาร์ดิฟฟ์อยู่ในอันดับที่ 6 ของโลกสำหรับจุดหมายทางเลือกในการท่องเที่ยว จากการจัดอันดับโดยนิตยสาร เนชั่นแนลจีโอกราฟิก
คาร์ดิฟฟ์ก่อตั้งเป็นเมืองใน พ.ศ. 2448 และสถาปนาเป็นเมืองหลวงของเวลส์อย่างเป็นทางการเมื่อ พ.ศ. 2498
รถไฟฟ้าเคเซ

บริษัท รถไฟฟ้าเคเซ จำกัด (; โรมาจิ: "Keisei Dentetsu Kabushiki-gaisha") เป็นบริษัทรถไฟเอกชนรายใหญ่ของญี่ปุ่น ให้บริการระหว่างจังหวัดชิบะและโตเกียว ระหว่างโตเกียวสู่เมืองนาริตะ และชานเมืองทางด้านทิศตะวันออกของโตเกียว เช่น ฟูนาบาชิ นาราชิโนะ ยาจิโยะ และซากูระ และให้บริการรถไฟฟ้าสายด่วนพิเศษที่มีชื่อว่า "สกายไลเนอร์" วิ่งระหว่างสถานีอูเอโนะและสถานีนิปโปริ สู่ท่าอากาศยานนานาชาตินาริตะ
นอกจากนี้บริษัทรถไฟฟ้าเคเซยังดำเนินกิจการรถโดยสารประจำทางและอสังหาริมทรัพย์ และเป็นหนึ่งในผู้ถือหุ้นใหญ่ในบริษัทโอเรียนทัลแลนด์ ผู้ดำเนินการโตเกียวดิสนีย์รีสอร์ต
ประวัติ.
รถไฟฟ้าเคเซก่อตั้งขึ้นเมื่อวันที่ 30 มิถุนายน พ.ศ. 2452 และเริ่มเปิดให้บริการครั้งแรกในวันที่ 3 พฤศจิกายน พ.ศ. 2455 โดยให้บริการเส้นทางในบริเวณท้องถิ่นทางทิศตะวันออกของกรุงโตเกียว โดยเส้นทางรถไฟสายหลักสามารถเข้าถึงนาริตะในปี พ.ศ. 2473 และอุเอะโนะ ในปี พ.ศ. 2476
แรกเริ่มนั้นรถไฟฟ้าเคเซใช้รางแคบขนาดความกว้างราง 1.372 เมตร (4 ฟุต 6 นิ้ว) ต่อมาในปี พ.ศ. 2502 ได้เปลี่ยนมาใช้รางมาตรฐานขนาด 1.435 เมตร หรือ 1,435 มม. (4 ฟุต 8 1/2 นิ้ว)
ในปี พ.ศ. 2516 เปิดให้บริการรถไฟฟ้าด่วนพิเศษ "สกายไลเนอร์" บริการสู่ท่าอากาศยานนาริตะในปี พ.ศ. 2521 เมื่อมีการสร้างสถานีรถไฟท่าอากาศยานครั้งแรก (ปัจจุบันคือสถานีฮิงาชิ-นาริตะ) และต่อมาในปี พ.ศ. 2534 ได้เปิดให้บริการสถานีรถไฟท่าอากาศยานแห่งใหม่ซึงสร้างอยู่ใต้ดิน ทำให้สามารถเชื่อมต่อเข้าสู่อาคารผู้โดยสาร 1 ได้สะดวกยิ่งขึ้น
ต่อมาในปี พ.ศ. 2553 รถไฟสายสกายไลเนอร์ได้เปลี่ยนไปใช้เส้นทางสายใหม่ "นาริตะสกายแอคเซส" ทำให้ลดเวลาเดินทางสู่ท่าอากาศยานนาริตะได้ถึง 15 นาที โดยใช้เวลาเดินทางทั้งสิ้น 36 นาที
เส้นทางบริการ.
รถไฟฟ้าเคเซให้บริการรถไฟฟ้าเป็นระยะทาง ประกอบไปด้วยสายหลักหนึ่งสายและสายย่อยอีก 6 สาย
อูกูเลเล

อูกูเลเล (#เปลี่ยนทาง , ; , /juːkəˈleɪliː/ "ยูเคอเลลี") หรือ กีตาร์ฮาวาย เป็นเครื่องดีด (chordophone) ซึ่งจัดเข้าพวกเป็นกระจับปี่ (plucked lute) อย่างหนึ่ง และเป็นรูปแบบย่อยรูปแบบหนึ่งของวงศ์กีตาร์ มีรูปลักษณ์คล้ายกีตาร์อันเล็ก ต่างกันตรงที่กีตาร์จะขึงสายสำหรับดีดทั้งหมด 6 สาย ส่วนอูกูเลเลขึงสายทั้งหมดเพียง 4 สาย ทำจากไนลอนหรือเชือกอย่างอื่น
อูกูเลเลมีกำเนิดในคริสต์ศตวรรษที่ 19 โดยชาวฮาวายซึ่งนำเอากีตาร์น้อย ประเภทกาวากิญญู (cavaquinho) กับราเฌา (rajão) มาประสมกัน ชาวโปรตุเกสที่อพยพเข้ามาในสหรัฐอเมริกาได้นำกีตาร์น้อยทั้งสองนี้เข้าสู่ฮาวาย ในต้นคริสต์ศตวรรษที่ 20 อูกูเลเลได้รับความนิยมเป็นอย่างมากภายนอกสหรัฐอเมริกา และนับจากนั้นก็แพร่หลายทั่วไป
แนวและระดับเสียงของอูกูเลเลขึ้นอยู่ขนาดและโครงสร้างของมัน อูกูเลเลที่นิยมเล่นมี 3 ขนาด คือ โซปราโน, คอนเสิร์ด และเทอเนอร์
คอร์ด.
ใช้คอร์ดเดียวกับเครื่องดนตรีทั่วไป (เช่น กีตาร์, คีย์บอร์ด) แต่วิธีการจับต่างกัน เพราะมีแค่ 4 สาย การตั้งสายแบบโซปาโน ซี สายที่ 1 คือเส้นล่างสุดจะให้เสียง A สายที่ 2 ให้เสียง E สายที่ 3 ให้เสียง C และสายที่ 4 คือเส้นบนสุด ให้เสียง G
ชัง กึน-ซ็อก

ชัง กึน-ซ็อก (เกาหลี: 장근석, อักษรโรมัน: Jang Keun-suk; เกิด 4 สิงหาคม ค.ศ. 1987) เป็นนักแสดง นักร้อง และนายแบบชาวเกาหลีใต้ เขาเป็นที่รู้จักจากการแสดงในละครโทรทัศน์เรื่อง "บีธอเฟนไวรัส" (2008), "หล่อน่ารักกับซูปเปอร์สตาร์น่าเลิฟ" (2009), "สาวจอมจุ้นกับหนุ่มอินดี้" (2010), "รักเธอไม่รู้ลืม" (2012), "พริตตี้ แมน" (2013), "เดิมพันบัลลังก์เดือด" (2016) และ "" (2018)
วัยเยาว์.
กึน-ซ็อกถือกำเนิดเมื่อวันที่ 4 สิงหาคม ค.ศ. 1987 ในชนบททันยัง (Danyang) จังหวัดชุงช็องเหนือ ประเทศเกาหลีใต้ โดยเป็นบุตรคนเดียวของครอบครัว เขาเริ่มทำงานเป็นนายแบบตั้งแต่มีวัยได้ห้าปี ในเวลานั้น บิดามารดาของกึน-ซ็อกกำลังขายบ้านทิ้ง นายหน้าโฆษณาได้พบกึน-ซ็อกและเห็นถึงความสามารถ จึงขออนุญาตบิดามารดานำเข้าสู่วงการนายแบบ
การงาน.
กึน-ซ็อกเริ่มทำงานแสดงใน ค.ศ. 1997 ในซิตคอมของสถานีโทรทัศน์เอชบีเอส เรื่อง "เซลลิงแฮปพีเนส" (Selling Happiness) จากนั้นเริ่มทำงานทางโทรทัศน์ในฐานะนักแสดงฝึกหัด เมื่อเรียนมัธยมศึกษาตอนต้น กึน-ซ็อกได้ฟังเพลงของนักร้องเพลงป๊อปชาวญี่ปุ่น เค็ง ฮิราอิ และวงร็อกญี่ปุ่น ลักก็องเซียล ได้รับแรงบันดาลใจเป็นอันมากถึงขนาดเริ่มเรียนภาษาญี่ปุ่นด้วยตนเอง ครั้นมัธยมศึกษาตอนปลาย กึน-ซ็อกเรียนต่อที่ประเทศนิวซีแลนด์เพื่อศึกษาภาษาอังกฤษและภาษาญี่ปุ่น แม้เขายังประสงค์จะเรียนที่ประเทศนี้ ทว่า ข้อเสนอของสถานีโทรทัศน์เอ็มบีซีให้เขาแสดงในซิตคอมยอดนิยม เรื่อง "นอนสต็อปโฟร์" (Nonstop 4) นั้นมีแรงเพียงพอที่จะล่อใจให้เขากลับประเทศเกาหลีใต้ เสร็จงานนี้แล้ว กึน-ซ็อกเข้าใจว่าตนเองยังมีความสามารถไม่เพียงพอ จึงลงใจจะอุทิศแรงกายของตนอย่างถึงที่สุดเพื่อเป็นนักแสดงอันแท้จริง ครั้น ค.ศ. 2005 เขาได้แสดงเป็นบุตรชายของประธานาธิบดีในละครโทรทัศน์เรื่อง "เลอเวอส์อินปราก" (Lovers In Prague) และละครเรื่องนี้โด่งดังเป็นอันมาก
ค.ศ. 2006 ด้วยความสามารถด้านภาษาญี่ปุ่น เขาได้แสดงเป็นหนุ่มหูหนวกในภาพยนตร์สยองขวัญสัญชาติญี่ปุ่น เรื่อง "วันมิสด์คอลไฟเนิล" (One Missed Call Final) เขายังได้เรียนภาษามือเพื่อบทบาทนี้ด้วย
หลังจากนั้น กึน-ซ็อกกลับสู่จอแก้ว เล่นเป็น คิม อึนโฮ ในละครโทรทัศน์เรื่อง "ฮวาง จินยี" (Hwang Jin-i) ซึ่งเป็นผลให้ได้รับความนิยมท่ามกลางผู้ชมที่เป็นสตรีเพศมากขึ้น กึน-ซ็อกยังได้แสดงเป็นเจ้าชายลี ชางฮวี (Lee Changhwi) ในละครเรื่อง "ฮอง กิลดง" (Hong Gil-Dong) ของสถานีโทรทัศน์เคบีเอส ด้วย ลุ ค.ศ. 2007 กึน-ซ็อกได้แสดงเป็น ฮย็อน จูอิน (Hyeon Ju-in) ในภาพยนตร์แนวเพลงร็อก เรื่อง "เดอะแฮปพีไลฟ์" (The Happy Life) ภาพยนตร์เรื่องนี้ทำให้กึน-ซ็อกพบว่าตนมีความสามารถด้านร้องเพลง ปีถัดมา เขาจึงได้เล่นภาพยนตร์เพลง เรื่อง "โดเรมีฟาโซลาทีโด (Do Re Mi Fa So La Ti Do) และละครเพลงโทรทัศน์ของสถานีโทรทัศน์เอ็มบีซี เรื่อง "บีธอเฟนไวรัส" (Beethoven Virus) ในช่วงนั้น ผู้จัดละครเรื่อง "บอยส์โอเวอร์เฟลาเวอส์" ประสงค์ให้เขาแสดงนำ แต่เขาเลือกละคร "บีธอเฟนไวรัส" ข้างต้นแทน 
ผลงานละครและภาพยนตร์.
ภาพยนตร์.
JANG KEUN SUK FAN MEETING and CONCERT.
CONCERT 2008 - 2022 (ดูเพิ่มเติม) https://www.princejks.com/content/content.php?cont=concert
บารัก โอบามา (หนังสือการ์ตูน)

บารัก โอบามา  เป็นการ์ตูนเกาหลีที่เล่าถึงชีวประวัติของบารัก โอบามา โดยมี อี แทซู เป็นผู้เขียนภาพและเรื่องประกอบ และเจเน็ต เจแวน ชิน เป็นผู้แปลในฉบับภาษาอังกฤษจากต้นฉบับภาษาเกาหลีอีกทอดหนึ่ง จัดพิมพ์โดย เจ.อี.แช แอนด์บริตานีโปเกอ-โมฮัมเหม็ด ในเวอร์ชันสหรัฐ ส่วนฉบับภาษาไทยจัดแปลโดย วลี จิตจำรัสรัตน์ จัดพิมพ์โดยสำนักพิมพ์นานมีบุ๊คส์
ดาซานบุ๊คส์ เป็นผู้จัดพิมพ์ในฉบับภาษาเกาหลี โดยจัดพิมพ์ภายใต้การยอมรับจากยู.เอส.อิมปรินท์จอยฟูลสตอรี่เพลส ซึ่งเป็นผู้จัดพิมพ์หนังสือสำหรับเยาวชน "หนังสือการ์ตูนบารัก โอบามา" ได้รับการเปิดตัวในฉบับภาษาอังกฤษที่สหรัฐอเมริกาวันที่ 21 เมษายน ค.ศ. 2009 หนังสือครอบคลุมตั้งแต่สมัยโอบามาในวัยเยาว์ไปจนถึงการเลือกตั้งประธานาธิบดีสหรัฐอเมริกา ค.ศ. 2008 โดยการจัดพิมพ์หนังสือได้มีการเลื่อนออกไปในภายหลัง
เนื้อเรื่องย่อ.
เป็นเรื่องราวของบารัก โอบามา ซึ่งเล่าถึงประวัติตั้งแต่ยังเป็นเด็ก เขามีพ่อเป็นคนผิวดำชาวเคนยา และแม่เป็นคนผิวขาวชาวอเมริกัน ในภายหลัง ทั้งคู่ได้แยกทางกัน ต่อมา เขาได้เดินทางไปยังประเทศอินโดนีเซียโดยอาศัยอยู่กับพ่อเลี้ยง แต่เนื่องด้วยผิวสีที่แตกต่างจากเด็กทั่วไปจึงไม่สามารถใช้ชีวิตเข้ากับเพื่อนๆได้เท่าใดนัก ในภายหลังเขาได้มาอยู่ที่ฮาวายร่วมกับตาและยาย เมื่อเข้าเรียนหนังสือ เขาก็พบกับปัญหาการเหยียดสีผิวอีกครั้ง เขารู้สึกกดดันต่อการถูกเหยียดสีผิว สาเหตุดังกล่าวนี้เอง ที่ส่งผลให้เขาหันมาทำงานด้านสิทธิมนุษยชน โดยเน้นที่คนผิวดำและผู้ยากไร้ หลังจากนั้นเขาได้เป็นนักเคลื่อนไหวเพื่อสังคม ก่อนที่จะตัดสินใจเข้าสู่เส้นทางการเมือง และได้รับเลือกเป็นประธานาธิบดีสหรัฐอเมริกาคนที่ 44 ในที่สุด
กง ซอนเทก

กง ซอนเทก (18 มิถุนายน ค.ศ. 1975 –) เป็นนักมวยไทยชาวเกาหลีใต้ ที่ได้รับการจัดให้อยู่ในรุ่นใหญ่
ประวัติ.
ทั้ง กง ซอนเทก, คิม ยังฮุน, มยอง ฮย็อนมัน, ลิม ชีบิน และซินบี แตวุง ต่างเป็นที่รู้จักกันดีในเกาหลีใต้ กับรายการอัพไรท์ โดยเป็นผู้ฝึกมวยไทย ในสังกัดแตวุงฮอลล์ ปัจจุบัน เขาเป็นหนึ่งในผู้ก่อตั้งแตวุงฮอลล์ ที่มีสาขากระจายไปทั่วประเทศ และดำรงตำแหน่งเป็นประธาน เขาแข่งศิลปะการต่อสู้ป้องกันตัวโดยใช้รูปแบบมวยไทยผสมกับคิกบ็อกซิ่งในเกาหลีใต้ ต่อมา ในการแข่งขันมวยไทยช่วง ค.ศ. 1990 ได้มีการกำหนดข้อจำกัดถึงความสมบูรณ์แบบมากมาย โดยเขาสามารถประสบความสำเร็จทั้งในการแข่งขันของเค-วัน, ชู้ตบ็อกซิ่ง, สนามมวยเวทีลุมพินี รวมไปจนถึงรายการแข่งขันในเกาหลีใต้ สำหรับผู้แข่งขันของสภาในเกาหลีใต้ นำศักดิ์น้อย ยุทธการกำธร, บัวขาว ป.ประมุข, ก้าวไกล แก่นนรสิงห์ และนักชกเกาหลีใต้อีกหลายราย ต่างได้รับการเชิญชวนให้เข้าร่วมกีฬาต่อสู้ในเกาหลีเพื่อเป็นการแลกเปลี่ยน ซึ่งถือได้ว่าประสบความสำเร็จ ใน ค.ศ. 2010 "วาโกโคเรีย" ซึ่งเป็นสมาคมคิกบ็อกซิ่งของ คาโก ได้ทำหน้าที่เป็นเลขาธิการ คอยให้การสนับสนุนอยู่ในปัจจุบัน
การ์โล อันเชลอตตี

การ์โล อันเชลอตตี (เกิด 10 มิถุนายน ค.ศ. 1959) ชื่อเล่น การ์เลตโต ในอิตาลี และ ดอนการ์โล ในสเปน เป็นอดีตนักฟุตบอลและผู้จัดการทีมฟุตบอลชาวอิตาลี ปัจจุบันเป็นผู้จัดการทีมชาติบราซิล ได้รับการยกย่องให้เป็นหนึ่งในผู้จัดการทีมที่ยิ่งใหญ่และประสบความสำเร็จมากที่สุดตลอดกาล เขาเป็นผู้จัดการทีมที่ประสบความสำเร็จมากที่สุดในการแข่งขันยูฟ่าแชมเปียนส์ลีก โดยพาสโมสรคว้าแชมป์ห้าสมัย (สองสมัยกับเอซีมิลานและสามสมัยกับเรอัลมาดริด) และเป็นผู้จัดการทีมคนเดียวที่ได้คุมทีมได้รอบชิงชนะเลิศรายการดังกล่าวถึงห้าครั้ง 
ในฐานะผู้เล่น อันเชลอตตีเคยชนะเลิศยูฟ่าแชมเปียนส์ลีกสองสมัยใน ค.ศ. 1989 และ 1990 ส่งผลให้เขาเป็นหนึ่งในเจ็ดคนที่ชนะเลิศการแข่งขันรายการนี้ทั้งในฐานะผู้เล่นและผู้จัดการทีม เขายังเป็นผู้จัดการทีมคนแรกที่คุมทีมได้แชมป์ฟุตบอลลีกในการแข่งขันห้าลีกใหญ่ของทวีปยุโรป (เซเรียอา, พรีเมียร์ลีก, ลาลิกา, บุนเดิสลีกา และลีกเอิง) และเป็นผู้จัดการทีมที่ประสบความสำเร็จสูงสุดในฟุตบอลชิงแชมป์สโมสรโลก และยูฟ่าซูเปอร์คัพด้วยการคว้าแชมป์สามและสี่สมัยตามลำดับ (ร่วมกับเอซีมิลานและเรอัลมาดริด) อันเชลอตตีเริ่มต้นอาชีพในตำแหน่งกองกลางกับปาร์มากัลโช 1913 ช่วยทีมเลื่อนชั้นขึ้นสู่เซเรียบีได้ใน ค.ศ. 1979 และย้ายร่วมทีมโรมาในฤดูกาลต่อมาซึ่งเขาคว้าแชมป์เซเรียอาหนึ่งสมัยและโกปปาอิตาเลียสี่สมัย ก่อนจะย้ายไปเอซีมิลานในช่วงปลายทศวรรษ 1980 และคว้าแชมป์เซเรียอาและยูฟ่าแชมปเปียนส์ลีกรายการละสองสมัย อันเชลิตตีเคยติดทีมชาติอิตาลี 26 นัดทำได้ 1 ประตู และลงแข่งขันฟุตบอลโลกสองครั้ง อยู่ในชุดคว้าอันดับสามฟุตบอลโลก 1990 รวมทั้งการเข้ารอบรองชนะเลิศฟุตบอลชิงแชมป์แห่งชาติยุโรป 1988
อันเชลอตตีเคยคุมทีมเรจเจียนา 1919 ตามด้วยปาร์มาและยูเวนตุสระหว่าง ค.ศ. 1995 ถึง 2001 และเข้ารับตำแหน่งผู้จัดการทีมเอซีมิลานใน ค.ศ. 2001 ซึ่งถือเป็นสโมสรที่สร้างชื่อเสียงให้เขามากที่สุดในขณะนั้น เริ่มจากการพาทีมคว้าแชมป์ยูฟ่าแชมเปียนส์ลีก 2002–03 และแชมป์โกปปาอิตาเลีย 2002–03 ในฤดูกาลต่อมา เขาพาทีมคว้าแชมป์เซเรียอา 2003–04 ด้วยคะแนนเป็นสถิติ 82 คะแนน สามปีถัดมา เขาพาทีมคว้าแชมป์ยูฟ่าแชมเปียนส์ลีกสมัยที่สอง อันเชลอตตีได้รับรางวัลผู้จัดการทีมยอดเยี่ยมของเซเรียอาสองครั้ง ก่อนจะอำลาทีมเมื่อจบฤดูกาล 2008–09 และไปรับตำแหน่งผู้จัดการทีมเชลซีใน ค.ศ. 2009 โดยคว้าแชมป์พรีเมียร์ลีกและแชมป์เอฟเอคัพได้ในฤดูกาลแรก ก่อนจะลาทีมใน ค.ศ. 2011 เพื่อไปคุมทีมปารีแซ็ง-แฌร์แม็งและพาทีมคว้าแชมป์ลีกเอิงได้เป็นครั้งแรกในรอบ 19 ปีพร้อมกับตำแหน่งผู้จัดการทีมยอดเยี่ยมของลีกเอิง หลังจากประสบความสำเร็จเป็นเวลาสองฤดูกาล อันเชลอตตีไปคุมทีมเรอัลมาดริดในลาลิกา และพาทีมคว้าแชมป์ยูฟ่าแชมเปียนส์ลีกสมัยที่สิบ รวมทั้งแชมป์โกปาเดลเรย์ฤดูกาล 2013–14 จากนั้น เขาไปคุมทีมไบเอิร์นมิวนิก ค.ศ. 2016 และคว้าแชมป์บุนเดิสลิกาได้ในฤดูกาลแรก แต่คุมทีมได้เพียงปีเดียวก็ไปรับตำแหน่งที่นาโปลีและเอฟเวอร์ตันระหว่าง ค.ศ. 2018 ถึง 2021 และกลับมาคุมเรอัลมาดริดเป็นครั้งที่สอง ซึ่งเขาพาทีมคว้าแชมป์สองถ้วยรางวัลใหญ่ในฤดูกาลแรกคือลาลิกา ฤดูกาล 2021–22 และ ยูฟ่าแชมเปียนส์ลีก ฤดูกาล 2021–22 รวมทั้งซูเปร์โกปาเดเอสปัญญา ฤดูกาล 2021–22 ตามด้วยแชมป์อีกสามรายการได้แก่ ยูฟ่าซูเปอร์คัพ 2022, ฟุตบอลชิงแชมป์สโมสรโลก 2022 และโกปาเดลเรย์ ฤดูกาล 2022–23
เกียรติประวัติ.
นักเตะ.
 โรมา
เอซี มิลาน
อิตาลี
ผู้จัดการทีม.
ยูเวนตุส
เอซี มิลาน
เชลซี
 ปารีแซ็ง-แฌร์แม็ง
เรอัลมาดริด
บาเยิร์นมิวนิก
ปฏิญญาชูมาน

ปฏิญญาชูมาน (Schuman Declaration หรือ Schuman Plan) เป็นปฏิญญาที่ประกาศเมื่อวันที่ 9 พฤษภาคม ค.ศ. 1950 โดยเป็นข้อเสนอของรัฐบาลฝรั่งเศส จากรอแบร์ ชูมาน รัฐมนตรีว่าการกระทรวงการต่างประเทศในขณะนั้น ให้จัดตั้งประชาคมรูปแบบใหม่ที่มีอำนาจบริหารจัดการปัญหาในระดับนานาชาติได้ กล่าวคือเป็นองค์กรที่อำนาจมากกว่ารัฐบาลของแต่ละชาติ เนื่องมาจากประสบการณ์ของสงครามโลกทั้งสองครั้งทำให้ฝรั่งเศสตระหนักว่าบางสิ่งบางอย่าง เช่น ความยุติธรรม ไม่สามารถถูกกำหนดได้โดยอำนาจของรัฐใดรัฐหนึ่งเพียงลำพัง โดยปฏิญญานี้นำไปสู่การจัดตั้งองค์กรระดับนานาชาติที่มีอำนาจควบคุมดูแลอุตสาหกรรมถ่านหินและเหล็กกล้าในฝรั่งเศส เยอรมนีตะวันตก และประเทศอื่น ๆ เรียกกันว่า ประชาคมถ่านหินและเหล็กกล้ายุโรป (ECSC) และนำไปสู่การปรับโครงสร้างของการบริหาร และเป็นจุดเริ่มต้นขององค์กรที่คล้ายคลึงกันหลายองค์กรในยุโรป ซึ่งต่อมาได้พัฒนาจนกลายเป็นสหภาพยุโรปในปัจจุบัน โดยเหตุการณ์นี้ได้ถูกเฉลิมฉลองทุกปีในฐานะที่เป็น วันยุโรป และชูมานเองก็ได้รับการยกย่องว่าเป็นหนึ่งในผู้ก่อตั้งสหภาพยุโรปอีกด้วย
ทากาซูงิ ชินซากุ

ทากาซูงิ ชินซากุ (; โรมาจิ: "Takasugi Shinsaku") (27 กันยายน ค.ศ. 1839 - 17 พฤษภาคม ค.ศ. 1867) เป็นซามูไรชาวแคว้นโชชูในยุคบากูมัตสึ และผู้นำกองทหารคิเฮไต  ของแคว้นโชชู ซึ่งเป็นกองกำลังที่มีบทบาทสำคัญในการต่อต้านและล้มล้างรัฐบาลโชกุนโทกูงาวะ และนำไปสู่การปฏิรูปสมัยเมจิในเวลาต่อมา อย่างไรก็ตาม เขาได้เสียชีวิตลงก่อนที่กองกำลังคิเฮไตของตนจะบรรลุเป้าหมายเพียง 1 ปี
ในการเคลื่อนไหวดังกล่าว ทากาซูงิใช้ชื่อปลอมว่า ทานิ อูเมโนซูเกะ (; โรมาจิ: "Tani Umenosuke") เพื่ออำพรางความเคลื่อนไหวของตนให้พ้นจากสายตาของรัฐบาลโชกุน
วอลเตอร์ เรนโบธ

ดร.วอลเตอร์ เรนโบธ  หรือ วอลเตอร์ เจ. เรนโบธ (Walter J. Rainboth) เป็นนักสัตววิทยาและนักมีนวิทยาชาวอเมริกัน
ดร.เรนโบธ จบการศึกษาระดับปริญญาตรีด้านสัตววิทยา จากมหาวิทยาลัยอิลลินอยส์ เออร์แบนา-แชมเปญจน์ ในปี ค.ศ. 1971, ปริญญาโทด้านพันธุศาสตร์และการพัฒนาจากมหาวิทยาลัยแห่งเดียวกัน ในปี ค.ศ. 1973 และจบการศึกษาระดับปริญญาเอกด้านสิ่งแวดล้อมจากมหาวิทยาลัยมิชิแกนสเตต ในปี ค.ศ. 1981
ดร.เรนโบธ เริ่มลงพื้นที่ศึกษาพันธุ์ปลาน้ำจืดของทวีปเอเชียที่ประเทศเวียดนาม, ไทยและลาว ตั้งแต่ยังเป็นนักศึกษาระดับปริญญาเอก โดยเป็นสมาชิกของสถาบันการศึกษาพันธุ์ปลาในลุ่มแม่น้ำโขงของมหาวิทยาลัยมิชิแกนสเตต ระหว่างปี ค.ศ. 1947-ค.ศ. 1976 หลังจากนั้นได้เดินทางไปยังหลายประเทศ เช่น บังกลาเทศหรือแกมเบียในแอฟริกาตะวันตก เพื่อศึกษาพันธุ์สัตว์น้ำที่นั่น ได้รับทุนจากองค์การอาหารและการเกษตรแห่งสหประชาชาติ (FAO) เพื่อเตรียมความพร้อมการจัดทำคู่มือภาคสนามเพื่อปลาของแม่น้ำโขงในประเทศกัมพูชา ได้รับสัญญาอนุญาตจากคณะกรรมการแม่น้ำโขงเพื่อดำเนินการต่อการวิจัยที่ในระดับที่กว้างขึ้นทั่วประเทศในลุ่มแม่น้ำโขงตอนล่าง 
มีผลงานต่าง ๆ มากมาย อาทิ เช่น การอนุกรมวิธานปลาสะนากยักษ์ ("Aaptosyax grypus") ในปี ค.ศ. 1991 ซึ่งเป็นปลาที่อยู่ในภาวะใกล้สูญพันธุ์อย่างวิกฤตและพบได้เฉพาะลุ่มแม่น้ำโขงที่เดียวในโลกเท่านั้น, การเปลี่ยนชื่อสกุลของปลาตะพาก จาก "Puntius" เป็น "Hypsibarbus" ในปี ค.ศ. 1996 และผลงานหนังสือ "Fishes of the Cambodian Mekong" ในปีเดียวกัน เป็นต้น
ปัจจุบัน เป็นรองศาสตราจารย์ประจำภาควิชาชีววิทยาและจุลชีววิทยา มหาวิทยาลัยวิสคอนซิน
พูคยองโกซอรัส

พูคยองโกซอรัส  เป็นสกุลหนึ่งของไดโนเสาร์ขนาดใหญ่ ซึ่งอาศัยอยู่ในเกาหลีในยุคครีเทเชียสตอนต้น มันมีความสัมพันธ์อย่างใกล้ชิดกับ"ยูเฮโลปัส" และเป็นที่รู้จักกันจากชุดกระดูกสันหลังในส่วนของลำคอและหลัง และเคยอาศัยอยู่ในสมัยหนึ่งร้อยสี่สิบล้านปีที่ผ่านมา
โรงเรียนรัตนาธิเบศร์

โรงเรียนรัตนาธิเบศร์ เป็นโรงเรียนรัฐบาลประเภทโรงเรียนมัธยมศึกษาขนาดใหญ่ในสังกัดสำนักงานเขตพื้นที่การศึกษามัธยมศึกษานนทบุรี สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่บนพื้นที่จำนวน 5 ไร่ของวัดบางขวาง ในท้องที่ตำบลสวนใหญ่ อำเภอเมืองนนทบุรี จังหวัดนนทบุรี เปิดสอนในระดับชั้นมัธยมศึกษาตอนต้นและตอนปลายแบบสหศึกษา
ประวัติ.
โรงเรียนรัตนาธิเบศร์ได้ก่อตั้งขึ้นเมื่อ พ.ศ. 2443 นับเป็นโรงเรียนแห่งแรกของจังหวัดนนทบุรี เกิดจากการริเริ่มของพระอธิการท้วม (พระครูศีลาภิรม) เจ้าอาวาสวัดบางขวาง และเจ้าพระยารัตนาธิเบศร์ (พุ่ม ศรีไชยยันต์) ผู้เปรียบเสมือนผู้ให้กำเนิดโรงเรียน โดยท่านบริจาคเงินจำนวน 100 ชั่ง จัดสร้างอาคารเรียนหลังแรกขึ้น เป็นอาคารตึก 2 ชั้น 4 ห้องเรียน เปิดเป็นโรงเรียนสอนเด็กชายและหญิง และขนานนามโรงเรียนว่า โรงเรียนรัตนาธิเบศร์ จนกระทั่ง พ.ศ. 2476 เมื่อมีการเปิดโรงเรียนสตรีนนทบุรี โรงเรียนจึงงดรับนักเรียนหญิง คงรับเฉพาะเด็กชาย ต่อมาโรงเรียนได้ขยายพื้นที่และก่อสร้างอาคารเรียนเพิ่มเติมให้เพียงพอกับจำนวนชั้นเรียนและจำนวนนักเรียนซึ่งเพิ่มขึ้นตามลำดับ จนกระทั่ง พ.ศ. 2527 จึงรับนักเรียนชั้นมัธยมศึกษาตอนต้นและตอนปลาย
ในขณะที่โรงเรียนมีความเจริญก้าวหน้าทางด้านวัตถุนั้น ก็พัฒนาด้านอื่นควบคู่ไปด้วย ได้แก่ ด้านวิชาการ ด้านปกครอง ด้านบริการ ด้านธุรการ เป็นระบบที่ได้มาตรฐานจนได้รับรางวัลโรงเรียนพระราชทานประเภทมัธยมศึกษาขนาดใหญ่ ประจำปีการศึกษา 2531 ได้เข้ารับรางวัลพระราชทานจากสมเด็จพระเทพรัตนราชสุดาฯ สยามบรมราชกุมารี เมื่อวันที่ 21 กรกฎาคม พ.ศ. 2532 ในด้านนักเรียน มีนักเรียน 7 คนของโรงเรียนที่ได้รับรางวัลนักเรียนพระราชทานระดับประเทศในปีการศึกษา 2522, 2525, 2527, 2535, 2544, 2547 และ 2549
ปัจจุบันโรงเรียนรัตนาธิเบศร์เปิดทำการสอนตั้งแต่ชั้นมัธยมศึกษาปีที่ 1 ถึงมัธยมศึกษาปีที่ 6 โรงเรียนได้ปรับปรุงการจัดการศึกษาเพื่อให้สอดคล้องกับการเปลี่ยนแปลงของสังคมอยู่เสมอ โดยเน้นคุณธรรมนำความรู้ นิยมความเป็นไทย ยึดหลักประชาธิปไตย ปฏิบัติตนตามแนวปรัชญาเศรษฐกิจพอเพียง และส่งเสริมความมีส่วนร่วมของชุมชน โดยได้มีการสานสัมพันธ์กับชุมชน องค์กรต่าง ๆ และได้รับความอนุเคราะห์ตลอดมาเป็นอย่างดี
ไชนาอีสเทิร์นแอร์ไลน์

ไชนาอีสเทิร์นแอร์ไลน์  เป็นสายการบินที่ให้บริการทั้งเส้นทางภายในประเทศ และเส้นทางระหว่างประเทศ โดยมีฐานการบินหลักอยู่ที่ท่าอากาศยานนานาชาติซ่างไห่ผู่ตง และท่าอากาศยานนานาชาติซ่างไห่หงเฉียว และยังมีฐานการบินที่ท่าอากาศยานนานาชาติคุนหมิงฉางฉุ่ย และท่าอากาศยานนานาชาติซีอานเสียนหยาง 
ไชนาอีสเทิร์นแอร์ไลน์เป็นสายการบินที่มีขนาดใหญ่ที่สุดเป็นอันดับสองของจีน เมื่อนับจากจำนวนผู้โดยสาร และเมื่อวันที่ 16 เมษายน ค.ศ.2010 ไชนาอีสเทิร์นแอร์ไลน์ได้ประกาศตัวเข้าเป็นสามชิกของกลุ่มสกายทีม
ประวัติ.
สายการบินไชนาอีสเทิร์นแอร์ไลน์ก่อตั้งขึ้นเมื่อวันที่ 25 มิถุนายน ค.ศ.1988 ภายใต้คณะกรรมการการบินพลเรือนแห่งสาธารณรัฐประชาชนจีน และควบรวมกิจการกับไชนาเจเนอรัลเอวิชัน และกลายเป็นสายการบินแห่งแรกของจีนที่เปิดขายหุ้นในตลาดระหว่างประเทศ รวมทั้งก่อตั้งสายการบินขนส่งสินค้า คือ ไชนาคาร์โกแอร์ไลน์ เพื่อทำกิจการขนส่งสินค้าร่วมกับไชนาโอเชียนชิปปิงคอมพานี ในปีค.ศ.1998 และในปีค.ศ.2001 ไชนาอีสเทิร์นแอร์ไลน์ได้ครอบครองกิจการของเกรทวอลล์แอร์ไลน์ อีกทั้งสายการบินไชนายูนนานแอร์ไลน์ และไชนานอร์ทเวสต์แอร์ไลน์ก็รวมกิจการเข้าเป็นส่วนหนึ่งของไชนาอีสเทิร์นแอร์ไลน์ในปีค.ศ.2003
ปัจจุบันรัฐบาลจีนเป็นผู้ถือหุ้นรายใหญ่ที่สุดของไชนาอีสเทิร์นแอร์ไลน์ โดยมีสัดส่วนถือครองหุ้น 61.64 %
ฝูงบิน.
ฝูงบินปัจจุบัน.
ณ เดือนพฤษภาคม ค.ศ. 2024 ไชนาอีสเทิร์นแอร์ไลน์มีเครื่องบินประจำการในฝูงบินดังนี้:
ไชนาอีสทิร์นแอร์ไลน์มีอายุฝูงบินเฉลี่ย 9.3 ปี
เอลียาส์ ดาเนียล

เอลียาส์ ดาเนียล  เกิด ค.ศ. 1982 ที่เมืองครีชชานสตาด เป็นนักมวยไทยชาวสวีเดน เขาเป็นแชมป์มวยไทยระดับยุโรปและระดับโลก และสามารถเข้าสู่รอบสุดท้ายของรายการเค-วัน เวิลด์แมกซ์ สแกดิเนเวีย 2006 เขาฝึกฝนการต่อสู้ที่เฟรนส์ยิมในครีชชานสตาด
ประวัติ.
เอลียาส์ ดาเนียล ได้เข้าร่วมแข่งขันรายการ WPMF เวิลด์ และ WFCA ยูโรเปียน เขาชอบการต่อสู้เป็นอย่างมาก และบ่อยครั้งที่เขาได้รับโอกาส จากที่กล่าวมา เขาได้มีโอกาสส่งเสริมมวยไทยในบ้านเกิดของเขาที่ครีชชานสตาด เขามีชีวิตอยู่เพื่อมวยไทย เขาแสดงต่อฝูงชนชาวสวีเดนว่าชื่อของเขาจะต้องเป็นที่จดจำ เมื่อเขาสามารถเข้าสู่การต่อสู้รอบสุดท้ายของรายการ เค-วัน แมกซ์ สแกดิเนเวีย 2006
เขาเป็นนักสู้ที่แข็งแกร่ง แม้ว่าอาจดูไม่ดีนักทางเทคนิค แต่เขาก็สามารถตามเก็บและใช้หมัดได้เป็นอย่างดี จากความแข็งแกร่งนี้เขาสามารถสร้างความกดดันให้แก่ฝ่ายตรงข้าม หากต้องการเอาชนะเขา เขาก็จะใช้การป้องกันตามลำดับ
เทวทัณฑ์

เทวทัณฑ์  คือ ผลงานการเขียนของ Lauren Kate เกี่ยวกับความรักต้องห้ามของเทวทูตกับหญิงสาวธรรมดา มีทั้งหมดสี่เล่ม แปลภาษาไทยโดย สำนักพิมพ์โพสต์บุ๊กส์ ฉบับภาษาอังกฤษ ออกมาแล้วสองเล่ม คือ Fallen และ Torment 
เนื้อเรื่อง.
เริ่มต้นจากการที่ ลูซินด้า ไพร์ซ อายุ 17 ปี ถูกกล่าวหาว่าฆ่าแฟนของตัวเอง จึงถูกส่งมาอยู่ในโรงเรียนดัดสันดานที่ชื่อ ซอร์ด แอนด์ คอรส์ (Sword and Croos) เธอได้พบกับ แดเนียล กริกอรี ตั้งแต่วันแรกที่ย่างเท้าเข้ามาอยู่ในโรงเรียน เขาทำท่าเหมือนรังเกียจเธอทันที แต่ลูซินด้ากลับรู้สึกตรงกันข้าม เธอรู้สึกถึงแรงดึงดูดประหลาดระหว่างตัวเธอกับแดเนียลตลอดเวลา จึงเริ่มค้นหาความลับของเด็กหนุ่มผู้ลึกลับคนนี้ ระหว่างนั้นก็มีหนุ่มหน้าตาหล่อเหลาลึกลับอีกคน แคม ทำให้เธอรู้สึกหวั่นไหวได้ตลอดเวลา
เดอะบูกีแมน (นักมวยปล้ำ)

มาร์ติน "มาร์ตี" ไวต์  ภายใต้ชื่อบนสังเวียนมวยปล้ำว่า เดอะบูกีแมน  เกิดวันที่ 15 กรกฎาคม ค.ศ. 1964 ที่ Phoenix, Arizona เป็นนักมวยปล้ำอาชีพชาวอเมริกัน ปัจจุบันเซ็นสัญญากับสมาคม ดับเบิลยูดับเบิลยูอี ในฐานะตำนาน
* "Boogeyslam" / "Supernatural Driver" (Inverted falling powerslam) 
* Fall forward chokebomb
* "Goodnight" (Pumphandle slam) 
* Chokeslam
* Stinger splash
* Two-handed chokelift
เมืองต้นผึ้ง

เมืองต้นผึ้ง  เป็น"เมือง" (อำเภอ) หนึ่งในแขวงบ่อแก้ว ประเทศลาว เป็นที่ตั้งของ "สามเหลี่ยมทองคำ" ซึ่งเป็นพื้นที่เชื่อมต่อระหว่างชายแดน 3 ประเทศ
ที่ตั้งและอาณาเขต.
เมืองต้นผึ้งตั้งอยู่ทางทิศตะวันตกของแขวงบ่อแก้ว ทิศเหนือติดกับเมืองเมิง ทิศใต้ติดกับเมืองห้วยทราย ทิศตะวันตกติดกับประเทศไทยเป็นระยะทาง 45 กิโลเมตร ทิศตะวันตกเฉียงเหนือติดกับพม่าเป็นระยะทาง 44 กิโลเมตร ตั้งอยู่บริเวณสามเหลี่ยมทองคำ ห่างจากเทศบาลแขวงไปทางทิศตะวันตกเฉียงเหนือประมาณ 52 กิโลเมตร มีเนื้อที่ 715 ตารางกิโลเมตร มีแม่น้ำโขงเป็นเส้นเขตแดน ประกอบด้วย 50 หมู่บ้าน 9 กลุ่มบ้านและ 1 บ้านใหญ่ มี 5,123 ครัวเรือน ประชากร 26,748 คน เป็นหญิง 13,219 คน เฉลี่ยความหนาแน่น 37.4 คนต่อตารางกิโลเมตร ประชาชนได้ใช้ไฟฟ้า 42 บ้าน คิดเป็น 84% มีชนเผ่า 10 เผ่าคือ ลาว ลื้อ ยวน ไทดำ ไทเหนือ ม้ง อิวเมียน ขมุ อาข่าและล่าหู่ ชาวลื้อคิดเป็น 36% ชาวลาว 18% ชาวล่าหู่ 16% และเผ่าอื่นๆรวมกันประมาณ 30%
เพ็ตโซไซอิตี

เพ็ตโซไซตี้  เป็นเกมเกี่ยวกับการเลี้ยงสัตว์ในจินตนาการบนเฟซบุ๊ก ซึ่งผลิตโดยค่ายเพลย์ฟิช ซึ่งผลิตเกม Restaurant City และ EA Sports FIFA Superstars โดยได้รับการจัดอันดับเป็นหนึ่งในโปรแกรมเฟซบุ๊กที่ได้รับความนิยมมากที่สุด
คัตสึ ไคชู

คัตสึ ไคชู (; : Katsu Kaishū) (12 มีนาคม ค.ศ. 1823 - 21 มกราคม ค.ศ. 1899) เป็นนายทหารเรือและรัฐบุรุษของญี่ปุ่นในยุคบากูมัตสึและยุคเมจิ ผู้มีบทบาทสำคัญในการวางรากฐานให้แก่กองทัพเรือแห่งจักรวรรดิญี่ปุ่น
โทยามา คาสึฮะ

โทยามะ คาสึฮะ (; โรมาจิ: "Toyama Kazuha") เป็นตัวละครจากมังงะเรื่อง "ยอดนักสืบจิ๋วโคนัน"โดยในฉบับภาษาอังกฤษหรือ Case Closed ใช้ชื่อว่า คริสเทน โธมัส (Kirsten Thomas) เธอเป็นเพื่อนในวัยเด็กและเป็นคนรู้ใจของ ฮัตโตริ เฮย์จิ
ประวัติ.
โทยามา คาสึฮะ และฮัตโตริ เฮย์จิ เป็นเพื่อนสนิทตั้งแต่วัยเด็ก พ่อแม่ของพวกเขาทำงานร่วมกันที่สถานีตำรวจโอซาก้าซึ่งเป็นพ่อ, หัวหน้านักสืบโทยามาเป็นผู้ใต้บังคับบัญชาและเพื่อนสนิทผู้เป็นพ่อของฮัตโตริ เฮย์จิ ที่เป็นผู้บัญชาการตำรวจชื่อ ฮัตโตริ เฮโซ
โทยามา คาสึฮะ เป็นลูกสาวของโทยามา คินจิโร่ สารวัตรใหญ่แห่งกองบังคับการตำรวจภูธรโอซาก้า โทยามะ ซากุระ อดีตหน่วยปฏิบัติการพิเศษของตำรวจภูธรโอซาก้า มีความสามารถควบคุมอารมณ์และที่สำคัญของผู้คนรอบข้าง มีความมั่นใจในตัวเอง และอาจจะมีอาการง้องอนบ้างในบางครั้ง ศิลปะป้องกันตัวที่เธอเรียนคือ ไอคิโด้ เธอมีความเชื่อในผีและเครื่องรางอื่นๆ จากประสบการณ์เหตุร้ายที่เกิดขึ้นในขณะคดีฆาตกรรมต่อเนื่องแห่งนานิวะที่เอโดงาว่า โคนัน ตามฮัตโตริ เฮย์จิ ไปตามหาคนร้าย แต่ด้วยความเป็นห่วงของเฮย์จิ จึงให้เครื่องรางให้กับโคนันคุง และตอนนั้นนั้นเอง คนร้ายก็พยายามนำมีดมาแทงโคนัน แต่ในขณะนั้นรันก็เดินผ่านมาพอดี แต่ก็ไม่ทันกันการ เขาโดนแทง รันจึงรีบเปิดเสื้อมาดู พบว่ามีดนั้นแทงถูกเครื่องรางของคาสึฮะทำให้โคนันคุงไม่เป็นอะไร
ความสัมพันธ์.
ฮัตโตริ เฮย์จิเป็นเพื่อนรุ่นเดียวกันกับคาสึฮะ และผูกพันกันตั้งแต่สมัยเด็ก เหมือนชินอิจิกับรัน ทั้งสองคนมีวีรกรรมที่เกี่ยวกับห้องน้ำ เฮย์จิและคาซึฮะนำโซ่กุญแจมือมาคล้องข้อมือแต่กลับหาลูกกุญแจไม่เจอ จึงต้องเข้าห้องน้ำด้วยกัน (จากตอนที่124-125 คดีฆาตกรรมต่อเนื่องนานิวะ) และคาซึฮะแอบชอบเฮย์จิ แท้จริงแล้ว เธอเป็นรักแรกของเฮย์จิ (The movie7) แม้ว่า ทั้งสองก็อาจจะชอบกันอยู่บ้างเล็กน้อย แต่ก็ยังไม่ได้เป็นแฟนกันอย่างเป็นทางการ กระทั่งไฟล์มังงะที่ 1133 เฮย์จิได้สารภาพรักกับคาสึฮะ ณ อาเบะโนะ ฮารุคัส (Abeno Harukas) จุดชมวิวพาโนราม่าของโอซาก้า และเป็นแฟนกันอย่างเป็นทางการ
ครอบครัวโทยามะ
<table style="border-spacing: 0px 0px; " title="Boxes and lines diagram">
<tr style="height: 1px; text-align: center;"><td colspan="6" rowspan="2" style="border: 2px solid black; padding: 0.2em; ; "> โทยามะ คินจิโร่</td><td colspan="2" style="border-bottom:1px dashed black"> </td><td colspan="2" style="border-bottom:1px dashed black"> </td><td colspan="2" style="border-bottom:1px dashed black"> </td><td colspan="6" rowspan="2" style="border: 2px solid black; padding: 0.2em; ; "> โทยามะ ซากูระ</td></tr><tr style="height: 1px; text-align: center;"><td colspan="2"> </td><td style="border-right:1px solid black"> </td><td> </td><td colspan="2"> </td></tr>
<tr style="height: 1px; text-align: center;"><td rowspan="2" colspan="2"></td><td rowspan="2" colspan="2"></td><td rowspan="2" colspan="2"></td><td rowspan="2" colspan="2"></td><td rowspan="2" style="border-right:1px solid black"> </td><td rowspan="2"> </td><td rowspan="2" colspan="2"></td></tr><tr style="height: 1px; text-align: center;"></tr>
<tr style="height: 1px; text-align: center;"><td rowspan="2" colspan="2"></td><td rowspan="2" colspan="2"></td><td rowspan="2" colspan="2"></td><td colspan="6" rowspan="2" style="border: 2px solid black; padding: 0.2em; ; "> โทยามะ คาสึฮะ</td></tr><tr style="height: 1px; text-align: center;"></tr>
</table>
แอนนา ชวนชื่น

เอนก อินทะจันทร์ ชื่อเล่น แอนนา หรือรู้จักกันในนาม แอนนา ชวนชื่น เกิด 26 กรกฎาคม พ.ศ. 2496 เป็นนักแสดงตลกชาวไทยและอดีตตลกคณะ "มกจ๊ก"
ประวัติ.
แอนนา ชวนชื่น เป็นชาวไทยเชื้อสายจีนแต้จิ๋ว ที่บ้านทำอาชีพร้านโชห่วย เกิดที่อำเภออรัญประเทศ จังหวัดปราจีนบุรี (ปัจจุบันคือ จังหวัดสระแก้ว) จบการศึกษาชั้นประถมศึกษาปีที่ 4 (ป.4) จากโรงเรียนคลองน้ำใสวิทยาคาร จากนั้นจึงได้ย้ายมาอยู่อาศัยและเติบโตที่จังหวัดสมุทรปราการ และเข้ากรุงเทพในเวลาต่อมา โดยมาอยู่กับพี่สาวงานแรกที่แอนนาได้ทำคืองานขัดสนิมในอู่รถยนต์โดยที่ไม่มีค่าแรงอยู่นานเกือบปีด้วยกันก่อนจะมาได้งานเป็นเป็นช่างสี แต่ก็เลิกทำอาชีพนี้เพราะแพ้ทินเนอร์จึงมาทำงานเป็นขับรถสองแถวสายปากน้ำ 
สู่เส้นทางตลก.
แอนนาเริ่มเข้าสู่วงการเมื่อมีเพื่อนมาไปดูตลกโดยเขาเป็นคนเดียวที่ถูกมองเล่นตลกแล้วตลกและสามารถเลียนเสียงประจวบ จำปาทองได้ทำให้เขาถูกดึงตัวเป็นเล่นตลกคณะซัมเหมาและมีโอกาสได้เจอกับเทพ เทียนชัยและไปตั้งคณะสามพันตึงภายหลังเอนกได้ลาออกมารับงานวงศรีไพร ลูกราชบุรีแต่ไม่นานก็ไปร่วมวงสุริยา ชินพันธ์และไปทำงานในวงลูกทุ่งของสายัณห์ สัญญา ขณะนั้นแอนนาใช้ชื่อว่า “จำปี สีเดียว” ต่อมาแอนนา ชวนชื่นได้มาอยู่ในคณะมกจ๊กของ จตุรงค์ มกจ๊ก และมีชื่อว่า ฮิปปี้ มกจ๊ก เนื่องจากไว้ผมยาวเหมือนฮิปปี้ ต่อมาได้เปลี่ยนชื่อเป็น แอนนา โดยการตั้งชื่อให้ของจาตุรงค์ ต่อมาย้ายมาอยู่กับคณะชวนชื่น และเปลี่ยนชื่อเป็น แอนนา ชวนชื่น
แอนนามีชื่อเสียงโด่งดังมาจากการที่มีมุกตลกพูดไทยปนหมิ่นใต้แบบไม่ชัด ทำให้ความหมายผิด ๆ ถูก ๆ เช่น คำว่า คุยเป็น ค*ย, ถูกต้อง เป็น ถั่วต้ม, น้ำส้ม เป็น น้ำส้วม เป็นต้น ได้รับอิทธิพลการพูดไทยปนจีนแบบไม่ชัดนี้มาแต่เด็ก ๆ เนื่องจากแถวบ้านแวดล้อมไปด้วยคนไทยและคนจีนหลายเชื้อสายทั้งแต้จิ๋วและไหหลำ
แอนนาเริ่มใช้มุกตลกแบบนี้มาตั้งแต่ภาพยนตร์เรื่อง แสบสนิท ศิษย์ส่ายหน้า ในปี พ.ศ. 2549 ด้วยการรับบทเป็นโปรโมเตอร์ที่ล้อเลียน ทรงชัย รัตนสุบรรณ
ผลงาน.
พิธีกร.
 โทรทัศน์ 
 ออนไลน์ 
ชีวิตส่วนตัว.
ชีวิตส่วนตัวเคยเปิดร้านอาหารที่ถนนรามอินทรา แต่ไม่ประสบความสำเร็จ จากนั้นจึงได้ขายเสื้อผ้าสำเร็จรูปแบบเปิดท้ายขายหลังรถกระบะและขายก๋วยเตี๋ยว ก่อนจะมาแสดงตลก
ฉันท์ ขำวิไล

ฉันท์ ขำวิไลเกิดเมื่อวันที่ 21 กุมภาพันธ์ พ.ศ. 2447 ถึงแก่กรรมเมื่อวันที่ 12 สิงหาคม พ.ศ. 2533 รวมอายุ 86 ปี เป็นนักเขียนชาวไทย ผู้ประพันธ์ “ป้ากะปู่กู้อีจู้” บทเรียนภาษาไทยชั้นประถมศึกษาในยุคแรก และบทเพลงสำหรับเด็ก
ประวัติ.
เริ่มการเขียนหนังสือตั้งแต่บวชพระขณะที่จำพรรษาอยู่ ณ วัดมหาธาตุยุวราชรังสฤษฎิ์ หนังสือที่เขียนเล่มแรกว่าด้วย วิธีบวก ลบ คูณ หาร ต่อมาได้แต่งเรื่อง “นิราศลาสิกขา” “ตำราฉันทศาสตร์” “ตำนานนิราศ” และ กาพย์เห่เรือเรื่อง “นิราศฉันทโสภณ” และกลอน “กำศรวลวังหลัง” โดยเฉพาะกลอนเรื่องนิราศลาสิกขา เป็นที่พอพระทัยของสมเด็จพระเจ้าบรมวงศ์เธอ กรมพระยาดำรงราชานุภาพมากถึงกับทรงเรียกให้เข้าเฝ้า
ผลงาน.
แต่งเพลงชาติไทย วันที่ 24 มิถุนายน พ.ศ. 2475 เป็นวันที่ประเทศไทยเปลี่ยนแปลงการปกครองเป็นระบอบประชาธิปไตย หลังจากนั้นไม่นานได้มีการแต่งเพลงชาติขึ้น เพลงชาติเพลงแรกใช้ทำนองเพลงมหาชัยโดยเจ้าพระยาธรรมศักดิ์มนตรีเป็นผู้แต่งเนื้อร้อง ต่อมา น.ต. หลวงนิเทศกลกิจ ร.น. (กลาง โรจนเสนา) ได้ขอให้พระเจนดุริยางค์ (ปิติ วาทยกร) แต่งทำนองเพลงชาติแบบสากล และขุนวิจิตรมาตรา (สง่า กาญจนาคพันธุ์) แต่งเนื้อร้องขึ้นต้นว่า “แผ่นดินสยามนามประเทืองว่าเมืองทอง ไทยเข้าครองตั้งประเทศเขตแดนสง่า”
ต่อมา พ.ศ. 2477 รัฐบาลตั้งคณะกรรมการดำเนินการเรื่องเพลงชาติไทยโดยขอให้ผู้ชำนาญการดนตรีแต่งทำนองขึ้นหลายทำนอง ในที่สุดคณะกรรมการฯ มีมติเลือกทำนองของพระเจนดุริยางค์ จากนั้นได้ประกาศให้เขียนคำร้องเข้าประกวดกัน ผลการตัดสินของคณะกรรมการฯ ได้คัดเลือกบทเพลงชาติไว้ 2 บท คือ บทของขุนวิจิตรมาตราที่แต่งไว้เดิมกับบทของนายฉันท์ ขำวิไล ซึ่งนับเป็นรางวัลเกียรติยศอีกรางวัลหนึ่งในชีวิต 
ผลงานประพันธ์ของครูฉันท์ ขำวิไล ในยุคต่อ ๆ มา ส่วนใหญ่มีความเกี่ยวพันกับสุนทรภู่ กวีเอกแห่งกรุงรัตนโกสินทร์ งานที่สำคัญ ได้แก่ 100 ปีของสุนทรภู่ เมื่อ พ.ศ. 2498 ประชุมนิราศสุนทรภู่ แต่งเมื่อ พ.ศ. 2499 นิราศพระอภัยมณีและเกียรติประวัติสุนทรภู่ และนิราศอนุสาวรีย์สุนทรภู่ งานประพันธ์อีกชิ้นหนึ่งของนายฉันท์ ขำวิไล ที่นับได้ว่ามีบทบาทสำคัญต่อวงการศึกษาไทย คือ แบบเรียนเร็วใหม่ เล่ม 1 ของชั้นประถมศึกษาปีที่ 1 โดยร่วมเขียนเมื่อครั้งได้รับเชิญเข้ามาทำงานในกระทรวงธรรมการ เป็นแบบเรียนเด็กชุด “ป้ากะปู่กู้อีจู้” ซึ่งได้รับความนิยมมาก ซึ่งเด็กไทยรุ่นแล้วรุ่นเล่าเริ่มรู้จักหนังสือไทยจากแบบเรียนของนายฉันท์ ขำวิไล ทั้งสิ้น
นอกจากนี้ยังแต่งเพลงร้องของเด็กที่รู้จักกันแพร่หลาย เช่น “สวัสดีเธอจ๋าเรามาพบกัน”
รายชื่อผลงานบางส่วน
เกียรติคุณ.
ในปีพ.ศ. 2474 สมเด็จพระเจ้าบรมวงศ์เธอ กรมพระยาดำรงราชานุภาพ นายกราชบัณฑิตยสภา ได้มีรับสั่งให้เข้าเฝ้าที่วังวรดิศ ณ วันอังคารที่ 8 เดือนกันยายน พ.ศ. 2474 ทรงพระกรุณาประทานโอวาท เพิ่มพูนความรู้ความคิดเห็นในทางวรรณคดี และมีพระประสงค์โปรดฯ ให้แต่งกลอนนิราศลาสิกขาต่อ และเพิ่มเติมอีกครั้งหนึ่งด้วยทรงพอพระทัย ขณะนั้นนายฉันท์ ขำวิไล อายุเพียง 26 – 27 ปี เท่านั้น การได้รับเกียรติจากราชบัณฑิตยสถานสภาเช่นนี้จึงเป็นสิ่งที่น่าภาคภูมิใจอย่างยิ่ง นับเป็นรางวัลเกียรติยศรางวัลแรกแห่งความเป็นปราชญ์ของท่าน
ผลการตัดสินของคณะกรรมการฯ ได้คัดเลือกบทเพลงชาติไว้ 2 บท คือ บทของขุนวิจิตรมาตราที่แต่งไว้เดิม กับบทของนายฉันท์ ขำวิไล ซึ่งนับเป็นรางวัลเกียรติยศอีกรางวัลหนึ่งในชีวิต เนื้อร้องเพลงชาติที่นายฉันท์แต่ง
เจ. พี. มอร์แกน

จอห์น เพียร์พอนต์ มอร์แกน  เป็นนักการเงิน นายธนาคาร และนักสะสมงานศิลปะ ซึ่งมีอิทธิพลในวงการการเงินธุรกิจและการควบรวมบริษัทในระหว่างที่เขามีชีวิตอยู่ ในปี 1892 มอร์แกนดำเนินการควบรวมเอดิสันเจนเนอรัลอิเล็กทริกและทอมสัน-ฮุสตันอิเล็กทริก จนกลายเป็นเจนเนอรัลอิเล็กทริก หลังจากที่จัดหาทุนเพื่อสร้างเฟเดอรัลสตีลคัมพานี เขาควบรวมกิจการกับคาร์เนกีสตีลคัมพานีและบริษัทเหล็กอื่น ๆ ในปี 1901 ซึ่งรวมทั้งกลุ่มบริษัทเหล็กและลวดของวิลเลียม อีเดนบอร์นเพื่อก่อตั้งยูเอสสตีล
มอร์แกนเสียชีวิตที่กรุงโรม อิตาลี ในปี 1913 เมื่ออายุได้ 75 ปี โดยทิ้งทรัพย์สมบัติและกิจการไว้ให้กับ เจ. พี. มอร์แกน จูเนียร์ และยกคฤหาสน์และหนังสือจำนวนมากให้กับห้องสมุดพิพิธภัณฑ์มอร์แกนในนิวยอร์ก
ทอง ตรีธารา

อาจารย์ทอง ตรีธารา เกิดวันที่ 27 มีนาคม พ.ศ. 2495 ที่อำเภอบางบาล จังหวัดพระนครศรีอยุธยา ประเทศไทย เป็นผู้ฝึกสอนมวยไทยและเป็นอดีตนักมวยไทย เป็นที่รู้จักในฐานะหนึ่งในผู้ฝึกสอนมวยไทยรุ่นแรกในอเมริกา ผู้ก่อตั้งสถาบันมวยไทยในสปริงฟิลด์ รัฐมิสซูรี ใน พ.ศ. 2532 และสมาคมมวยไทยในสหรัฐอเมริกาในปีเดียวกันนี้ และดำรงตำแหน่งประธาน ในภายหลังกลายเป็นที่ปรึกษาทางเทคนิคมวยไทยสำหรับนิตยสารไฟท์เตอร์อินเตอร์เนชันแนล
ในสายอาชีพ.
เกิดวันที่ 27 มีนาคม พ.ศ. 2495 ในอำเภอบางบาล จังหวัดพระนครศรีอยุธยา ได้พบกับศิลปะการต่อสู้ของไทยเป็นครั้งแรกเมื่อมีอายุได้ 12 ปี โดยมีลุงเป็นผู้ฝึกสอน อาจารย์ทองเข้าร่วมต่อสู้ในภาคกลางและภาคใต้ของประเทศไทย และได้รับชัยชนะมาได้ราว 22 ครั้ง วันที่ 5 พฤษภาคม พ.ศ. 2514 เมื่ออายุได้ 18 ปี อาจารย์ทองได้เดินทางสู่สหรัฐอเมริกา และได้ฝึกการต่อสู้อื่นที่มีชื่อเสียงแบบตะวันตกกับนักมวยสากลและแชมป์มวยไทยที่มีชื่อว่า นิยม ประเสริฐสม สถานที่ซึ่งได้ร่วมฝึกฝนอยู่ที่สถาบันมวยไทย ในฮอลลีวูด รัฐแคลิฟอร์เนีย
การเป็นผู้ฝึกสอน.
จากการเก็บออมและจากการช่วยเหลือของชาวเวียดนาม ส่งผลให้นักต่อสู้อย่างทอง สามารถที่จะเปิดโรงเรียนของตัวเองในย่านดาวน์ทาวน์ ที่ลอสแอนเจลิส รัฐแคลิฟอร์เนีย ใน พ.ศ. 2522 ย้ายไปสปริงฟิลด์ รัฐมิสซูรี เริ่มต้นทำการสอนรวมทั้งส่งเสริมรายการมวยไทยเล็กๆ กระทั่งถึงปี พ.ศ. 2528
บุคคลสาธารณะ

บุคคลสาธารณะ  เป็นศัพท์ทางกฎหมายซึ่งใช้ในบริบทของความผิดฐานหมิ่นประมาท (การโฆษณาหมิ่นประมาทและการกล่าวหมิ่นประมาท) เช่นเดียวกันกับการล่วงละเมิดสิทธิส่วนบุคคล บุคคลสาธารณะ อย่างเช่น นักการเมือง ผู้มีชื่อเสียง หรือผู้นำธุรกิจ ไม่สามารถฟ้องร้องข้อความผิด ๆ ที่เป็นโทษได้ ยกเว้นจะมีหลักฐานชี้ว่านักเขียนหรือผู้ตีพิมพ์นั้นกระทำโดยมีเจตนามุ่งร้าย (รู้ถึงความผิดหรือไม่ใส่ใจต่อข้อเท็จจริงอย่างประมาทเลินเล่อ) ภาระการพิสูจน์ในความผิดฐานหมิ่นประมาทจะมีสูงกว่าในคดีของบุคคลสาธารณะ
บุคคลสาธารณะ โดยเฉพาะอย่างยิ่งผู้ที่อยู่ในตำแหน่งสูงยิ่งขึ้นไปนั้น ถือเป็นบุคคลตัวอย่าง ที่ถือว่ามีอิทธิพลอย่างลึกซึ้งต่อพฤติกรรม วิถีชีวิต และวัฒนธรรมของประชากรทั่วไป